
LEGE

pentru denunțarea unor acorduri privind crearea și activitatea Teleradiocompaniei Interstatale „MIR”



Parlamentul adoptă prezenta lege organică.


Art. 1. – Se denunță Acordul privind crearea Teleradiocompaniei Interstatale, semnat la Bișkek la 9 octombrie 1992.

Art. 2. – Se denunță Acordul cu privire la garanțiile de drept internațional în vederea activității libere şi independente a Teleradiocompaniei Interstatale „MIR”, încheiat la Aşgabat la 24 decembrie 1993.
Art. 3. – Ministerul Afacerilor Externe şi Integrării Europene va notifica Comitetul Executiv al Comunității Statelor Independente despre denunțarea acordurilor menționate.
Art. 4. – Se abrogă Hotărârea Parlamentului nr. 587/1995 pentru ratificarea Acordului cu privire la garanțiile de drept internațional în vederea activității libere şi independente a Teleradiocompaniei interstatale „Mir” (Monitorul Oficial al Republicii Moldova, 1995, nr. 59–60, art. 670).
Art. 5. – Guvernul va întreprinde toate acțiunile necesare pentru ieșirea Republicii Moldova din componența acționarilor Teleradiocompaniei Interstatale „MIR”.
Art. 6. – Guvernul va stabili lista actelor semnate în cadrul Comunității Statelor Independente referitoare la activitatea Teleradiocompaniei Interstatale „MIR” și va notifica despre neaplicarea acestora în legătură cu denunțarea acordurilor privind crearea și activitatea Teleradiocompaniei Interstatale „MIR”.

